### | | | | --- | --- | | | | | --- | | **Byråd** 28. februar 2017 Sagsnr. 710-2016-43408 Dok.nr. 710-2017-52590 Sagsbehandler DPHEJA | | 15.                 Tildeling af tilskud fra nedrivningspuljen 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om byfornyelse |

###

**SAGENS INDHOLD**

Byrådet skal i denne sag tage stilling til, om der skal ydes
tilskud fra [adresse] nedrivningspulje (statens Ulla Eriksen) til en
række ansøgte projekter.

I forlængelse af annoncering og ved direkte henvendelse er
der ved ansøgnings-fristens udløb 31. december 2016 indkommet i alt 24
ansøgninger om tilskud efter nedrivningspuljen i 2017 (vedlagt som bilag).

De samlede støtteberettigede udgifter til de ansøgte
projekter er opgjort til 2.563.702 kr. Dette skal ses i forhold til, at
Favrskov Kommune af Trafik-, Bygnings- og Boligstyrelsen er tildelt en samlet
udgiftsramme på 2,7 mio.kr. indenfor puljen. Det betyder, at der er en
resterende udgiftsramme på 136.000 kr. til disponering inden 31. juni 2017.

**VURDERING**

Af de 24 ansøgninger opfylder de 16 de kriterier, som
Byrådet i oktober 2016 fastsatte som vilkår for støtte.

|  |  |  |
| --- | --- | --- |
| Kategori 1. | Nedrivning af nedslidte boliger | 4 ansøgninger |
| Kategori 2. | Nedrivning af private erhvervsbygninger,  hvor erhvervet er ophørt | 9 ansøgninger |
| Kategori 3. | Istandsættelse af forsamlingshuse og  bygninger med lignende anvendelse | 10 ansøgninger |
| Kategori 4. | Fjernelse af skrot og affald på boligejendomme | Ingen ansøgninger |
| Kategori 5. | Kommunalt opkøb af nedslidte ejendomme med henblik på istandsættelse eller nedrivning | 1 ansøgning |

Teknik og Kultur har vurderet de indkomne ansøgninger ud fra
de vedtagne kriterier og i overensstemmelse med den praksis, der har været for
håndtering af ansøgninger om nedrivningstilskud de seneste år.

8 af ansøgningerne opfylder ikke de fastlagte kriterier og
er dermed ikke støtteberettigede. For de resterende ansøgninger gælder, at hele
eller dele af det ansøgte beløb er støtteberettiget.

Nogle af ansøgningerne eller projekterne er endnu ikke helt
afklarede og kan vise sig ikke at kunne realiseres. I nogle tilfælde pågår der
stadig en dialog med ansøger om projektets konkrete indhold. I et enkelt
tilfælde er ansøgningen indsendt af naboer til ejendommen, og det har ikke
været muligt for naboerne eller forvaltningen at opnå kontakt med ejeren. I et
andet tilfælde drejer det sig om et dødsbo, som forvaltningen søger at
erhverve.

Ansøgningerne er gennemgået og vurderet i vedlagte
oversigt.

**ØKONOMI**

Nedenstående oversigt vedrører de støtteberettigede
projekter.

|  |  |
| --- | --- |
| Statslig udgiftsramme | 2.700.000 kr. |
| Samlede støtteberettigede udgifter | 2.563.702 kr. |
| Heraf vedr. forsamlingshusene | 1.448.702 kr. |
| Kommunal andel af det samlede ansøgte støttebeløb | 974.111kr. |
| Heraf vedr. forsamlingshusene | 639.611 kr. |

Pr. 1. februar 2017 er der i alt 1.081.000. kr. i [adresse]
Kommunes nedrivningspulje inkl. beløbet på 400.000 kr. i anlægsbudgettet for
2017 og inkl. overførte midler fra tidligere år. Heraf er en mindre del
disponeret til tidligere meddelte støttetilsagn.

Med en refusionsprocent, der med seneste revision af
byfornyelsesloven er hævet fra 60 til 70, giver dette mulighed for at disponere
en samlet udgift på 3,6 mio. kr. Den tildelte statslige udgiftsramme udgør imidlertid
kun 2,7 mio. kr..

Da 639.611 kr. af det samlede kommunale støttebeløb på 974.111
kr. vedrører forsamlingshusprojekterne, hvor den kommunale støtteandel
finansieres af Landsbyrådets midler, vil der således stadig stå et beløb på 746.500
kr. i kommunens nedrivningspulje. Dette beløb vil kunne disponeres efter
gældende retningslinjer, men uden mulighed for at opnå statsrefusion.

**INDDRAGELSE**

Der har været annonceret om ordningen og indkaldt
ansøgninger via kommunens hjemmeside og ved annoncering i de lokale aviser med
ansøgningsfrist 31. december 2016. Desuden har forvaltningen ved direkte
henvendelse til ejeren af relevante ejendomme indhentet ansøgninger og mulige
projekter.

Landsbyrådet har 14. januar 2017 behandlet 8 af de 10
ansøgninger om støtte til istandsættelse af forsamlingshuse og besluttet i
hvilket omfang, Landsbyrådet vil imødekomme forsamlingshusenes ansøgninger. En
af de 10 ansøgninger blev behandlet allerede i november 2016 og en anden
opfylder ikke kriterierne for at opnå støtte.

**INDSTILLING**

Direktøren for Teknik og
Kultur indstiller til Byrådet:

1. At der meddeles tilsagn om støtte fra
nedrivningspuljen til de 16 støtteberettigede projekter jf. vedlagte
vurderings- og indstillingsnotat dateret 15. februar 2017.

2. At Byrådet giver anlægsbevilling til
nedrivningspuljen på 400.000 kr. finansieret af det afsatte rådighedsbeløb i
2017.

**BESLUTNING**

***Økonomiudvalget, 22. februar 2017:***

Fraværende:Ingen

Indstilles godkendt med den tilføjelse, at ansøgning nr. 3.9
indgår som støtteberettiget ansøgning og at den kommunale andel som følge heraf
udgør 90.000 kr.

**Bilag**

|  |  |
| --- | --- |
| Ansøgninger til nedrivningspulje 2017 - vurdering og indstilling | 710-2017-6531 |
| Oversigt over ansøgninger modtaget 31.12.2016 | 710-2017-28359 |